Χόλυγουντ

Το Χόλυγουντ, Χόλλυγουντ ή Χόλιγουντ (αγγλικά: Hollywood) είναι περιοχή της πόλης του Λος Άντζελες στην πολιτεία της Καλιφόρνιας. Λόγω της φήμης και της ταυτότητάς του ως ιστορικό κέντρο στούντιο κινηματογράφου, η λέξη "Χόλυγουντ" χρησιμοποιούνταν συχνά ως συνώνυμο για την αμερικανική βιομηχανία ταινιών και τηλεόρασης.

Πολλά ιστορικά θέατρα του Χόλυγουντ χρησιμοποιούνται για τις πρεμιέρες αρκετών ταινιών, αλλά και άλλων παραστάσεων. Είναι ένας δημοφιλής προορισμός για τη καλή νυχτερινή ζωή και τον τουρισμό, ενώ επίσης εκεί βρίσκεται η Λεωφόρος της Δόξας στο Χόλυγουντ (Hollywood Walk of Fame). Είναι ο δρόμος του οποίου το πεζοδρόμιο είναι διακοσμημένο με περισσότερα από 2.700 αστέρια πάνω στα οποία αναγράφονται τα ονόματα γνωστών προσωπικοτήτων του κινηματογράφου και της τηλεόρασης.

Ο πληθυσμός της περιοχής υπολογίζεται ότι είναι 300.000.

Ιστορία 
Τα πιο παλιά χρόνια ήταν κοινότητα των ινδιάνων. Το 1870, μια γεωργική κοινότητα εγκαταστάθηκε στην περιοχή όπου και γνώρισε ευημερία λόγο του καλού καιρού της περιοχής. 

Το όνομα Χόλυγουντ προήλθε από τον Χόμπαρτ Τζόνστον Γουίτλεϊ και την σύζυγό του Τζίτζι όπου σκέφτηκαν το όνομα το 1886 στο μήνα του μέλιτός τους. Ο Χόμπαρτ αγόρασε από γαιοκτήμονα της περιοχής 500 στρέμματα για να κτίσει την πόλη που φανταζόταν. Ο Χάρβεϊ Γουίλκοξ, ο πρώτος γαιοκτήμονας της περιοχής, κατάρτισε έναν χάρτη για μια πόλη, την οποία αρχειοθέτησε στο γραφείο καταγραφής νομών της Κομητεία το 1 Φεβρουαρίου 1887 με το όνομα Χόλυγουντ. Εκείνο ήταν το πρώτο επίσημο έγγραφο που είχε το όνομα Χόλυγουντ.

Το 1900 το Χόλυγουντ είχε ένα ταχυδρομείο, μια εφημερίδα, ένα ξενοδοχείο και δύο αγορές, μαζί με έναν πληθυσμό 500 ανθρώπων. Το 1902 άνοιξε το πρώτο ξενοδοχείο της περιοχής, το δημοφιλές Hollywood Hotel, ενώ το 1903 έγινε νόμιμα νομός, αλλά το 1910 λόγω ενός προβλήματος στο πόσιμο νερό ενσωματώθηκε με το Λος Άντζελες.

Γεωγραφία 
Σύμφωνα με το σχέδιο Mapping LA του Los Angeles Times, το Χόλυγουντ συνορεύει με τους Χόλυγουντ Χιλς στα βόρεια, το Λος Φέλιζ στα βορειοανατολικά, το Ανατολικό Χόλιγουντ ή το Βίρτζιλ Βίλατζ στα ανατολικά, το Λάρτσμοντ και το Χάνκοκ Παρκ στα νότια, το Φέρφαξ στα νοτιοδυτικά, Δυτικό Χόλιγουντ δυτικά και Χόλιγουντ δυτικά προς τα βορειοδυτικά.

Τα οριακά όρια της συνοικίας του Χόλιγουντ είναι: βόρεια, λεωφόρος Χόλυγουντ από τη λεωφόρο Λα Μπρέα μέχρι το ανατολικό όριο του Ουάτλς Γκάρντεν Παρκ και της λεωφόρου Φράνκλιν μεταξύ Μπονίτα και δυτικών λεωφόρων. ανατολικά, δυτική λεωφόρος. νότια, λεωφόρος Μέλροζ, δυτικά, Λεωφόρος Λα Μπρέα ή τη γραμμή του Δυτικού Χόλιγουντ.

Το 1918, ο Χ. Τζ. Γουίτλεϊ ανέθεσε στον αρχιτέκτονα Α. Μπαρνς να σχεδιάσει το Γουίτλεϊ Χάιτς ως χωριό μεσογειακού στιλ στους λόφους πάνω από τη λεωφόρο Χόλυγουντ και έγινε η πρώτη κοινότητα διασημοτήτων.

Άλλες περιοχές στο Χόλιγουντ είναι το Φράνκλιν Βίλατζ, η Μικρή Αρμενία, η πλατεία Σπώλντινγκ, η Ταϊλάνδης και ο διάδρομος Γιούκα.

Το Χόλυγουντ και η βιομηχανία ταινιών 
Στις πρώτες δεκαετίες του 20ού αιώνα επιχειρήσεις ταινιών από την Νέα Υόρκη και το Νιου Τζέρσεϊ εγκαταστάθηκαν στο Χόλυγουντ. Ο λόγος ήταν ότι ο καιρός ήταν άκρως ευνοϊκός, λόγω της τοπικής διαρκούς ηλιοφάνειας, καθώς εμπιστευόντουσαν πιο πολύ το φως του Ηλίου για τον φωτισμό των ταινιών και όχι τις πρώτες λάμπες στα κλειστά στούντιο. Επίσης και οι αρκετοί ανοικτοί χώροι που υπήρχαν στην περιοχή, καθώς διευκόλυναν τα γυρίσματα.

Το πρώτο στούντιο στο Χόλυγουντ ήταν της Nestor Studios το 1911.

Ο σκηνοθέτης Ντ. Ο. Γκρίφιθ στάλθηκε από την εταιρεία Biograph να εξερευνήσει και να βιντεοσκοπήσει τις νέες περιοχές, για να διαπιστώσουν κατά πόσο ήταν κατάλληλες για την κινηματογράφηση ταινιών. Ο Ντ. Ο. Γκρίφιθ γύρισε εκεί την πρώτη ταινία με όνομα «In old Hollywood» η οποία είναι η πρώτη ταινία που γυρίστηκε στο Χόλυγουντ. Το 1913 ο Γκρίφιθ γύρισε στην Νέα Υόρκη, έχοντας γυρίσει και άλλες ταινίες. Αρκετοί παραγωγοί άκουσαν τις εμπειρίες του Γκρίφιθ και αποφάσισαν να πάνε να μείνουν στο Χόλυγουντ. Τότε ήταν που γεννήθηκε η Βιομηχανία ταινιών.

Τα επόμενα 20 χρόνια και άλλες εταιρείες κατέφτασαν εκεί ενώ άρχισαν να φτιάχνονται κάθε χρόνο όλο και περισσότερες ταινίες. Το 1923 φτιάχτηκε το σήμα του Χόλυγουντ που τότε έγραφε HOLLYWOODLAND. Το 1929 πραγματοποιήθηκε στο ξενοδοχείο Hollywood Roosevelt η πρώτη τελετή απονομής των Βραβείων Όσκαρ, με παρουσία μόλις 250 ατόμων.

Μοντέρνο Χόλυγουντ 

Το σύγχρονο Χόλυγουντ, με τη σημερινή του μορφή, ξεκίνησε τη δεκαετία του 1950. Τότε δημιουργήθηκαν αρκετά κανάλια όπως KTLA-TV και το CBS, αρκετά στούντιο ηχογράφησης και γραφεία. Το 1956 φτιάχτηκε το γνωστό κτήριο της εταιρίας ηχογράφησης Capitol Records. Η Λεωφόρος της Δόξας δημιουργήθηκε το 1958, ενώ το πρώτο αστέρι τοποθετήθηκε δύο χρόνια αργότερα.

Δεκάδες κανάλια, στούντιο και άλλες κινηματογραφικές επιχειρήσεις εγκαταστάθηκαν εκεί, μετατρέποντας το Χόλυγουντ σε μία μηχανή παραγωγής ταινιών όπου τα τελευταία χρόνια ο αριθμός του ανέρχεται στις 250 ταινίες τον χρόνο. 

Κάθε χρόνο καταφθάνουν άνθρωποι γεμάτοι όνειρα που θέλουν να γίνουν κινηματογραφικά αστέρια. Αυτό είναι ένα πρόβλημα που υπάρχει από το 1960, καθώς λίγοι είναι αυτοί που γίνονται επαγγελματίες ηθοποιοί, ενώ αρκετοί από αυτούς που δεν γυρνάνε πίσω, καταλήγουν άστεγοι. Μεγάλο πρόβλημα υπάρχουν και στις νεαρές κοπέλες, που αρκετές είτε γίνονται ιερόδουλες είτε παίρνουν μέρος σε πορνογραφικές ταινίες.

Εκπαίδευση 
Οι κάτοικοι του Χόλυγουντ, ηλικίας 25 ετών και άνω, που κατέχουν τετραετή πτυχίο, ανήλθαν στο 28% του πληθυσμού το 2000, ποσοστό που κυμαίνεται στο ίδιο επίπεδο με το νομό.

Παραπομπές

Εξωτερικοί σύνδεσμοι 
 Τα «αστέρια» του Χόλυγουντ
 24ωρη κάμερα στο Χόλυγουντ 

Λος Άντζελες
Κινηματογράφος στις Ηνωμένες Πολιτείες
Πολιτισμός της Καλιφόρνια